**OBEC DUNAJOV, Jana Tvaružková – kontrolórka obce**

***Správa č. 04/HK/2017 o výsledku následnej finančnej kontroly***

Kontrola bola vykonaná na základe plánu kontrolnej činnosti na rok 2017 prijatého uznesením OcZ č. 1/2017 zo dňa 22.02.2017 v zmysle § 18f ods. 1 písm. d) zákona SNR č. 369/1990 Zb. o obecnom zriadení v platnom znení.

1. Kontrolný orgán : Jana Tvaružková, kontrolórka obce Dunajov
2. Subjekt kontroly : OcÚ Dunajov
3. Predmet následnej finančnej kontroly : **- kontrola príjmových a výdavkových účtovných dokladov a ich náležitosti za obdobie roka 2016**
4. Miesto a čas vykonania následnej finančnej kontroly : OcÚ Dunajov, 01.10.2017 – 31.10.2017

Kontrolou boli zisťované nasledovné skutočnosti :

* kontrolou bolo zisťované, akou formou vedie obec príjmové a výdavkové účtovné doklady, aké majú náležitosti a či tieto náležitosti zodpovedajú požadovanému obsahu zákona.
* skontrolované boli príjmové pokladničné doklady od čísla 1 po 246 a výdavkové pokladničné doklady od čísla 1 po 338 za obdobie 02.01.2016 – 31.12.2016.

Kontrolou bolo zistené nasledovné :

* Pokladničné účtovné doklady sú vedené elektronickou formou so zabezpečeným chronologickým číslovaním.
* Doklady obsahujú okrem dátumu, predmetu platby, podpisu príjemcu a sumy aj údaje o finančnej kontrole v súlade s Vnútorným predpisom o finančnej kontrole č. 1/2016 o postupe vykonávania finančnej kontroly v pôsobnosti Obce Dunajov a účtovnú predkontáciu.
* Na dokladoch nechýba vyznačenie účtovacieho rozpisu (rozpočtové položky, zdroj krytia a čísla účtov).

1. **Záver : Kontrolou neboli zistené žiadne nedostatky.**

Z dôvodu, že kontrolou neboli zistené nedostatky, na základe § 22 ods. 1 zákona č. 357/2015 Z. z. oprávnená osoba vypracovala len správu.

Správa o výsledku kontroly bola prerokovaná so štatutárnym orgánom kontrolovaného subjektu dňa 28.02.2018. Ku kontrolovaným zisteniam štatutárny orgán uplatňuje/neuplatňuje námietky k ich pravdivosti a úplnosti.

V Dunajove, 28.02.2018 .......................................... Jana Tvaružková

kontrolórka obce

Za kontrolovaný subjekt : ......................................... Mgr. Milada Chlastáková

starostka obce

**OBEC DUNAJOV, Jana Tvaružková – kontrolórka obce**

***Protokol č. 4/HK/2017***

o kontrole príjmových a výdavkových účtovných dokladov a ich náležitostí, ktorá bola vykonaná v období október 2017

Kontrolou boli zisťované nasledovné skutočnosti :

Kontrolou bolo zisťované, akou formou vedie obec príjmové a výdavkové účtovné doklady. Aké majú náležitosti a či tieto náležitosti zodpovedajú požadovanému obsahu. Skontrolované boli príjmové pokladničné doklady od čísla 1 po 246 a výdavkové pokladničné doklady od čísla 1 po 338.

Správa o výsledku kontroly bola prerokovaná so štatutárnym orgánom kontrolovaného subjektu. Ku kontrolovaným zisteniam neboli uplatnené námietky k ich pravdivosti a úplnosti. Kontrolou neboli zistené žiadne nedostatky.

Materiál o výsledku kontroly bude predložený na rokovanie Obecnému zastupiteľstvu v Dunajove v rámci Správy o kontrolnej činnosti HK za rok 2017.

V Dunajove, 28.02.2018

Jana Tvaružková

kontrolórka obce

Ku kontrolovaným zisteniam nemám námietky.

Mgr. Milada Chlastáková

starostka obce